ddrg/super_eurlex huggingface dataset:
Europa-Parlamentets beslutning om forenkling af den fælles markedsordning for frugt og grøntsager (2004/2193(INI))



EU-Tidende nr. 092 E af 20/04/2006 s. 0284 - 0292



P6_TA(2005)0173 Anerkendelse af erhvervsmæssige kvalifikationer ***II Europa-Parlamentets lovgivningsmæssige beslutning om forslag til Rådets fælles holdning med henblik på vedtagelse af Europa-Parlamentets og Rådets direktiv om anerkendelse af erhvervsmæssige kvalifikationer (13781/2/2004 — C6-0008/2005 — 2002/0061(COD)) (Fælles beslutningsprocedure: andenbehandling) Europa-Parlamentet, - der henviser til Rådets fælles holdning (13781/2/2004 — C6-0008/2005) [1], - der henviser til sin holdning ved førstebehandling [2] til Kommissionens forslag til Europa-Parlamentet og Rådet (KOM(2002)0119) [3], - der henviser til Kommissionens ændrede forslag (KOM(2004)0317), - der henviser til EF-traktatens artikel 251, stk. 2, - der henviser til forretningsordenens artikel 62, - der henviser til indstilling ved andenbehandling fra Udvalget om det Indre Marked og Forbrugerbeskyttelse (A6-0119/2005), 1. godkender den fælles holdning som ændret; 2. pålægger sin formand at sende Parlamentets holdning til Rådet og Kommissionen. [1] EUT C 58 E af 8.3.2005, s. 1. [2] EUT C 97 E af 22.4.2004, s. 231. [3] EFT C 181 E af 30.7.2002, s. 183. --------------------------------------------------
P6_TA(2005)0353

Revision af årsregnskaber og konsoliderede regnskaber ***I

Europa-Parlamentets lovgivningsmæssige beslutning om forslag til Europa-Parlamentets og Rådets direktiv om lovpligtig revision af årsregnskaber og konsoliderede regnskaber og om ændring af Rådets direktiv 78/660/EØF og 83/349/EØF (KOM(2004)0177 — C6–0005/2004 — 2004/0065(COD))

(Fælles beslutningsprocedure: førstebehandling)

Europa-Parlamentet,

- der henviser til Kommissionens forslag til Europa-Parlamentet og Rådet (KOM(2004)0177) [1],

- der har fået forslaget forelagt af Kommissionen, jf. EF-traktatens artikel 251, stk. 2, og artikel 44, stk. 2, litra g), (C6-0005/2004),

- der henviser til forretningsordenens artikel 51,

- der henviser til betænkning fra Retsudvalget og udtalelser fra Økonomi- og Valutaudvalget, Udvalget om det Indre Marked og Forbrugerbeskyttelse og Udvalget om Industri, Forskning og Energi (A6–0224/2005),

1. godkender Kommissionens forslag som ændret;

2. anmoder om fornyet forelæggelse, hvis Kommissionen agter at ændre dette forslag i væsentlig grad eller erstatte det med en anden tekst;

3. pålægger sin formand at sende Parlamentets holdning til Rådet og Kommissionen.

[1] Endnu ikke offentliggjort i EUT.

--------------------------------------------------
P6_TA(2006)0030
Peru
Europa-Parlamentets beslutning om Peru: Udlevering af og retssagen mod den tidligere præsident
Alberto Fujimori
Europa-Parlamentet ,
— der henviser til EU's tidligere årlige betænkninger om menneskerettigheder,
— der henviser til sine tidligere beslutninger til støtte af den demokratiske udvikling i Peru,
— der henviser til Sandheds- og Forsoningskommissionens rapport under ledelse af professor Salomón
Lerner Febres om de frygtelige begivenheder i Peru i perioden 1980 til 2000,
— der henviser til forretningsordenens artikel 115, stk. 5,
A. der henviser til, at den tidligere præsident Alberto Fujimori blev anholdt i Chile på grundlag af en inter-
national arrestordre, som var udstedt mod ham af de peruvianske myndigheder,
B. der henviser til, at Fujimori regerede i Peru i perioden 1990 til 2000, og at han der står over for
22 sigtelser for brud på menneskerettighederne og korruption, og at den peruvianske kongres og valg-
kommission endvidere har udelukket ham fra at opstille til valg frem til 2011,
C. der henviser til, at det siden Fujimori-regimets fald i 2000 har givet sin uforbeholdne støtte til Perus
demokratiseringsproces,
D. der henviser til, at spørgsmålet om udlevering af tidligere præsident Fujimori berører to lande, med
hvilke EU opretholder stærke og privilegerede partnerskabsrelationer inden for rammerne af den aftaleom strategisk associering mellem regionerne, som første gang blev vedtaget i Rio de Janeiro i juli 1999,
E. der henviser til den allerede eksisterende bilaterale udleveringsaftale mellem Chile og Peru, der har været
i kraft siden 1936,
F. der henviser til, at de retlige myndigheder i Chile har besluttet at iværksætte proceduren for udlevering
af tidligere præsident Fujimori til Peru,
1. ønsker de chilenske og peruvianske myndigheder tillykke med deres effektive samarbejde om tilbage-
holdelsen af Fujimori, og bifalder de chilenske myndigheders beslutning om formelt at iværksætte proce-
duren for udlevering;
2. gentager, at kampen mod straffrihed er en af hjørnestenene i EU's menneskerettighedspolitik; er af den
opfattelse, at det er alle parters vigtigste ansvar sammen at arbejde for, at demokrati og menneskerettig-heder respekteres;
3. støtter derfor den udlevering af Fujimori, som de peruvianske myndigheder formelt har anmodet om,
således at han kommer for retten og bliver draget til regnskab for de forhold, han er sigtet for; nærer fuldtillid til de chilenske og peruvianske retssystemer og er overbevist om, at udleveringen vil ske i fuld respektfor procedurer og gældende ret, samt at Fujimoris retssag bliver ført i overensstemmelse med internationale
standarder;
4. opfordrer de peruvianske myndigheder til at træffe alle nødvendige foranstaltninger til gennemførelse
af en politik for fuldstændig beskyttelse af vidnerne til de lovovertrædelser, som Fujimori står tiltalt for, imedfør af Ombudsmandens henstilling i september 2005
5. pålægger sin formand at sende denne beslutning til Rådet og Kommissionen samt Chiles og Perus
regeringer.24.11.2006 C 287 E/330 Den Europæiske Unions Tidende
Torsdag, 19. januar 2006DA
P6_TA(2006)0070

Guantánamo

Europa-Parlamentets beslutning om Guantánamo

Europa-Parlamentet,

- der henviser til sine tidligere beslutninger om Guantánamo, navnlig sin beslutning af 7. februar 2002 om fangerne i Guantánamo [1] og sin henstilling til Rådet af 10. marts 2004 om Guantánamo-fangernes ret til en retfærdig rettergang [2],

- der henviser til sin beslutning af 28. april 2005 om menneskerettighederne i verden i 2004 og EU's menneskerettighedspolitik [3],

- der henviser til sin beslutning af 18. januar 2006 om Afghanistan [4],

- der henviser til konventionen mod tortur og anden grusom, umenneskelig eller nedværdigende behandling eller straf, som blev vedtaget af FN's Generalforsamling den 10. december 1984,

- der henviser til EU's retningslinjer for bekæmpelse af tortur og dødsstraf og til retningslinjerne for dialogen med tredjelande om menneskerettighederne, der blev vedtaget i 2001,

- der henviser til den amerikanske "Defense Authorization Bill", der blev undertegnet af præsident Bush den 30. december 2005, og som omfattede McKain-ændringen, der forbyder anvendelse af tortur, samt Graham-Levin-ændringen, der ifølge fortolkningen i Det Hvide Hus' undertegnelseserklæring slår fast, at udlændinge, der er indsat på Guantánamo, ikke har nogen ret til at få spørgsmålet om lovligheden af deres tilbageholdelse prøvet ved de amerikanske civildomstole,

- der henviser til den amerikanske hærs nye regulativ nr. 190-55, der træder i kraft den 17. februar 2006, og som gør det muligt at fuldbyrde dødsdomme, der er afsagt ved en krigsret, i alle fængsler, heriblandt Guantánamo,

- der henviser til rapporten om fængselslejren i Guantánamo, der er udarbejdet af fem eksperter fra FN's Menneskerettighedskommission,

- der henviser til den tyske kanslers seneste opfordring til lukning af fængselslejren i Guantánamo,

- der henviser til forretningsordenens artikel 115, stk. 5,

1. opfordrer USA's regering til at lukke fængselslejren i Guantánamo og betoner, at alle fanger bør behandles i overensstemmelse med den humanitære folkeret og straks få en retfærdig og offentlig rettergang ved en kompetent, uafhængig og upartisk domstol,

2. fordømmer alle former for tortur og mishandling og gentager, at folkeretten skal overholdes,

3. understreger, at den nuværende form for terrorisme og navnlig den globale terrorisme, der er rettet mod demokratier og deres befolkninger, er en trussel mod de grundlæggende menneskerettigheder, der er garanteret i vore samfund;

4. gentager, at kampen mod terrorisme, der er en af EU's prioriteringer og en væsentlig del af EU's eksterne foranstaltninger, kun kan gennemføres med held, hvis menneskerettighederne og de borgerlige frihedsrettigheder respekteres fuldt ud;

5. pålægger sin formand at sende denne beslutning til Rådet, Kommissionen, den højtstående repræsentant for FUSP, medlemsstaternes parlamenter, FN's generalsekretær og De Forenede Staters præsident og Kongres.

[1] EFT C 284 E af 21.11.2002, s. 353.

[2] EUT C 102 E af 28.4.2004, s. 640.

[3] "Vedtagne tekster", P6_TA(2005)0150.

[4] "Vedtagne tekster", P6_TA(2006)0017.

--------------------------------------------------
P6_TA(2006)0416

Fremtidige foranstaltninger på patentområdet

Europa-Parlamentets beslutning om den fremtidige patentpolitik i Europa

Europa-Parlamentet,

- der henviser til Kommissionens grønbog fra 24. juni 1997 om EF-patentet og det europæiske patentsystem — Patentering som innovationsfremme (KOM(1997)0314),

- der henviser til Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser [1],

- der henviser til sin beslutning af 26. oktober 2005 om patenter på bioteknologiske opfindelser [2],

- der henviser til den høring, som Kommissionen søsatte den 9. januar 2006 om den fremtidige patentpolitik i Europa,

- der henviser til forretningsordenens artikel 103, stk. 2,

A. der henviser til, at det er usandsynligt, at svaghederne ved forslagene om EF-patentet vil blive afhjulpet inden for en overskuelig fremtid,

B. der henviser til, at et effektivt, konkurrencedygtigt og omkostningseffektivt patentsystem, som er tilgængeligt for alle, er en væsentlig forudsætning for Lissabon-strategien om et konkurrencedygtigt, videnbaseret samfund og af afgørende betydning for fremgang for såvel små og mellemstore som store virksomheder,

C. der henviser til, at der har været voksende bekymring over uønskede patenter på forskellige områder og over manglende demokratisk kontrol med procedurerne for meddelelse, validering og håndhævelse af patenter,

1. opfordrer indtrængende Kommissionen til at udforske alle muligheder for at forbedre patent- og patenttvistsystemerne i EU, herunder at deltage i yderligere drøftelser om den europæiske patenttvistaftale, at tiltræde München-konventionen og at revidere forslagene om EF-patentet; mener, at udkastet til den europæiske patenttvistaftale skal forbedres væsentligt og omfatte spørgsmålene om demokratisk kontrol, domstolens uafhængighed og sagsomkostninger, og at det skal indeholde et tilfredsstillende forslag til procesreglement for Den Europæiske Patentret;

2. erindrer Kommissionen om, at alle forslag til retsakter bør ledsages af en dybtgående konsekvensanalyse for så vidt angår patentkvalitet, forvaltning af patentsystemet, domstolens uafhængighed, og sagsomkostninger;

3. henstiller, at Parlamentets Juridiske Tjeneste anmodes om at afgive et foreløbigt responsum om de EU-relaterede aspekter af den eventuelle indgåelse mellem medlemsstaterne af den europæiske patenttvistaftale i lyset af overlapningerne mellem patenttvistaftalen og gældende EU-ret samt at klarlægge de lovgivningsmæssige kompetencer på dette område;

4. pålægger sin formand at sende denne beslutning til Rådet og Kommissionen samt medlemsstaternes regeringer og parlamenter.

[1] EFT L 213 af 30.7.1998, s. 13.

[2] "Vedtagne tekster", P6_TA(2005)0407.

--------------------------------------------------
P6_TA(2006)0439

Fredsprocessen i Spanien

Europa-Parlamentets beslutning om fredsprocessen i Spanien

Europa-Parlamentet,

- der henviser til forretningsordenens artikel 103, stk. 2,

1. tilslutter sig erklæringen fra Det Europæiske Råd den 23.- 24. marts 2006 under det østrigske formandskab, hvori det "hilste den spanske premierministers meddelelse om terrorristgruppen ETA's bebudelse af en permanent våbenhvile velkommen";

2. støtter meddelelsen fra Europa-Parlamentets formand, Josep Borrell, fra den 22. marts 2006, ifølge hvilken der er tale om "et glædeligt budskab for det spanske samfund og for hele Europa, som demonstrerer, at det er muligt at bekæmpe terrorismen ved hjælp af demokratiets styrke; det er et øjeblik, hvor der bør udvises ro og omtanke; det er øjeblik, hvor vi bør mindes terrorismens mange ofre, og det er øjeblik, hvor vi bør nære håb, og hvor alle demokratiske politiske kræfter bør stå sammen";

3. opfordrer Rådet og Kommissionen til at handle i overensstemmelse hermed;

4. fordømmer volden, fordi den er moralsk forkastelig og fuldstændig uforenelig med demokratiet;

5. udtrykker sin solidaritet med terrorismens ofre;

6. støtter kampen mod terrorismen og det initiativ til fred i Baskerlandet, som de demokratiske spanske institutioner har taget inden for rammerne af deres eksklusive beføjelser;

7. pålægger sin formand at sende denne beslutning til Rådet, Kommissionen og medlemsstaternes regeringer.

--------------------------------------------------
P6_TC1-COD(2006)0195
Europa-Parlamentets holdning fastlagt ved førstebehandlingen den 7. juni 2007 med henblik på ved-
tagelse af Europa-Parlamentets og Rådets forordning (EF) nr. …/2007 om ændring af forordning (EF)
nr. 1924/2006 om ernærings- og sundhedsanprisninger af fødevarer
(Eftersom der var indgået en aftale mellem Parlamentet og Rådet, svarer Parlamentets holdning ved førstebehandlingen
til den endelige retsakt, forordning (EF) nr. …/2007)
P6_TA(2007)0227
Visuminformationssystemet ***I
Europa-Parlamentets lovgivningsmæssige beslutning af 7. juni 2007 om forslag til Europa-Parlamen-
tets og Rådets forordning om visuminformationssystemet (VIS) og udveksling af oplysningermellem medlemsstaterne om visa til kortvarigt ophold (KOM(2004)0835 —C6-0004/2005 —
2004/0287(COD))
(Fælles beslutningsprocedure: førstebehandling)
Europa-Parlamentet ,
— der henviser til Kommissionens forslag til Europa-Parlamentet og Rådet (KOM(2004)0835) (
1),
— der har fået forslaget forelagt af Kommissionen, jf. EF-traktatens artikel 251, stk. 2, og EF-traktatens
artikel 62, stk. 2, litra b, led ii, og artikel 66(C6-0004/2005),
— der henviser til forretningsordenens artikel 51,
— der henviser til betænkning fra Udvalget om Borgernes Rettigheder og Retlige og Indre Anliggender
(A6-0194/2007),
1. godkender Kommissionens forslag som ændret;
2. godkender de fælles erklæringer i bilaget og henleder opmærksomheden på Rådets erklæring;
3. anmoder om fornyet forelæggelse, hvis Kommissionen agter at ændre dette forslag i væsentlig grad
eller erstatte det med en anden tekst;
4. pålægger sin formand at sende Parlamentets holdning til Rådet og Kommissionen.
(1) Endnu ikke offentliggjort i EUT.C 125 E/118 DA 22.5.2008 Den Europæiske Unions Tidende
Torsdag, den 7. juni 2007
— der henviser til forretningsordenens artikel 51,
— der henviser til betænkning fra Udvalget om Miljø, Folkesundhed og Fødevaresikkerhed
(A6-0403/2006),
1. godkender Kommissionens forslag som ændret;
2. anmoder om fornyet forelæggelse, hvis Kommissionen agter at ændre dette forslag i væsentlig grad
eller erstatte det med en anden tekst;
3. pålægger sin formand at sende Parlamentets holdning til Rådet og Kommissionen.
P6_TC1-COD(2006)0193
Europa-Parlamentets holdning fastlagt ved førstebehandlingen den 7. juni 2007 med henblik på ved-
tagelse af Europa-Parlamentets og Rådets forordning (EF) nr. …/2007 om ændring af forordning (EF)
nr. 1925/2006 om tilsætning af vitaminer og mineraler samt visse andre stoffer til fødevarer
(Eftersom der var indgået en aftale mellem Parlamentet og Rådet, svarer Parlamentets holdning ved førstebehandlingen
til den endelige retsakt, forordning (EF) nr. …/2007)
P6_TA(2007)0226
Ernærings- og sundhedsanprisninger af fødevarer ***I
Europa-Parlamentets lovgivningsmæssige beslutning af 7. juni 2007 om forslag til Europa-Parlamen-
tets og Rådets forordning om ændring af forordning (EF) nr. 1924/2006 om ernærings- og sund-
hedsanprisninger af fødevarer (KOM(2006)0607 —C6-0338/2006 —2006/0195(COD))
(Fælles beslutningsprocedure: førstebehandling)
Europa-Parlamentet ,
— der henviser til Kommissionens forslag til Europa-Parlamentet og Rådet (KOM(2006)0607) (1),
— der har fået forslaget forelagt af Kommissionen, jf. EF-traktatens artikel 251, stk. 2, og artikel 95
(C6-0338/2006),
— der henviser til forretningsordenens artikel 51,
— der henviser til betænkning fra Udvalget om Miljø, Folkesundhed og Fødevaresikkerhed
(A6-0404/2006),
1. godkender Kommissionens forslag som ændret;
2. anmoder om fornyet forelæggelse, hvis Kommissionen agter at ændre dette forslag i væsentlig grad
eller erstatte det med en anden tekst;
3. pålægger sin formand at sende Parlamentets holdning til Rådet og Kommissionen.
(1) Endnu ikke offentliggjort i EUT.22.5.2008 DA C 125 E/117 Den Europæiske Unions Tidende
Torsdag, den 7. juni 2007
20061223

P6_TA(2006)0530

Udnævnelse af det rumænske medlem af Kommissionen

Europa-Parlamentets afgørelse om godkendelse af udnævnelsen af det nye medlem af Kommissionen, Leonard Orban, der er indstillet af Rumænien

Europa-Parlamentet,

- der henviser til akten vedrørende vilkårene for Rumæniens tiltrædelse, særlig artikel 45,

- der henviser til den tiltrædende medlemsstats kandidat, Leonard Orban, med henblik på hans udnævnelse som medlem af Kommissionen,

- der henviser til høringen af kandidaten den 27. november 2006,

- der henviser til, at Rådet vil udnævne det nye medlem af Kommissionen efter fælles overenskomst med formanden for Kommissionen med virkning fra tiltrædelsesdatoen, dvs. den 1. januar 2007, som angivet i den skrivelse Rådet fremsendte den 31. oktober 2006 til formanden for Europa-Parlamentet,

- der henviser til protokollen om udvidelsen af Den Europæiske Union, der er knyttet som bilag til EU-traktaten og traktaterne om oprettelse af De Europæiske Fællesskaber, særlig artikel 4, stk. 4,

- der henviser til forretningsordenens artikel 99,

A. der henviser til EF-traktatens artikel 214, stk. 2, tredje afsnit,

B. der henviser til resultatet af høringen af den indstillede kommissær fra Rumænien, hvilket er sammenfattet i evalueringsskrivelsen, der er fremsendt af det kompetente parlamentsudvalg til formanden for Europa-Parlamentet, samt til formandskonferencens henstilling,

C. der henviser til, at det er nødvendigt at indlede proceduren i artikel 4, stk. 2 og 3, i ovennævnte protokol om udvidelsen af Den Europæiske Union vedrørende sammensætningen af den nye Kommission fra og med november 2009 inden for rammerne af europæiske konstitutionelle proces,

1. godkender udnævnelsen af det nye medlem af Kommissionen, Leonard Orban, for den resterende del af den mandatperiode, der udløber den 31. oktober 2009,

2. pålægger sin formand at sende denne beslutning til Rådet, Kommissionen og medlemsstaternes regeringer og parlamenter.

--------------------------------------------------
20061223

P6_TA(2006)0529

Udnævnelse af det bulgarske medlem af Kommissionen

Europa-Parlamentets afgørelse om godkendelse af udnævnelsen af det nye medlem af Kommissionen, Meglena Kuneva, der er indstillet af Bulgarien

Europa-Parlamentet,

- der henviser til akten vedrørende vilkårene for Bulgariens tiltrædelse, særlig artikel 45,

- der henviser til den tiltrædende medlemsstats kandidat, Meglena Kuneva, med henblik på hendes udnævnelse som medlem af Kommissionen,

- der henviser til høringen af kandidaten den 27. november 2006,

- der henviser til, at Rådet vil udnævne det nye medlem af Kommissionen efter fælles overenskomst med formanden for Kommissionen med virkning fra tiltrædelsesdatoen, dvs. den 1. januar 2007, som angivet i den skrivelse Rådet fremsendte den 31. oktober 2006 til formanden for Europa-Parlamentet,

- der henviser til protokollen om udvidelsen af Den Europæiske Union, der er knyttet som bilag til EU-traktaten og traktaterne om oprettelse af De Europæiske Fællesskaber, særlig artikel 4, stk. 4,

- der henviser til forretningsordenens artikel 99,

A. der henviser til EF-traktatens artikel 214, stk. 2, tredje afsnit,

B. der henviser til resultatet af høringen af den indstillede kommissær fra Bulgarien, hvilket er sammenfattet i evalueringsskrivelsen, der er fremsendt af det kompetente parlamentsudvalg til formanden for Europa-Parlamentet, samt til formandskonferencens henstilling,

C. der henviser til, at det er nødvendigt at indlede proceduren i artikel 4, stk. 2 og 3, i ovennævnte protokol om udvidelsen af Den Europæiske Union vedrørende sammensætningen af den nye Kommission fra og med november 2009 inden for rammerne af europæiske konstitutionelle proces,

1. godkender udnævnelsen af det nye medlem af Kommissionen, Meglena Kuneva, for den resterende del af den mandatperiode, der udløber den 31. oktober 2009,

2. pålægger sin formand at sende denne beslutning til Rådet, Kommissionen og medlemsstaternes regeringer og parlamenter.

--------------------------------------------------
P6_TA(2007)0081

Forsvundne personer i Cypern

Europa-Parlamentets beslutning af 15. marts 2007 om forsvundne personer i Cypern

Europa-Parlamentet,

- der henviser til sin beslutning af 6. april 1995 om forsvundne personer i Cypern [1],

- der henviser til de relevante resolutioner fra FN's Sikkerhedsråd og FN's Generalforsamling om Cypern og til de internationale initiativer, der er taget til at undersøge, hvad der er sket med de forsvundne personer i Cypern,

- der henviser til Den Europæiske Menneskerettighedsdomstols (ECHR) dom af 10. maj 2001 [2] om forsvundne personer,

- der henviser til forretningsordenens artikel 103, stk. 2,

A. der henviser til, at spørgsmålet om de forsvundne personer (græskcyprioter, tyrkiskcyprioter, grækere, tyrkere og andre) udelukkende er af humanitær art og knyttet til de pårørendes ret til at få at vide, hvad der er sket med de forsvundne,

B. der henviser til, at de pårørendes dybe sorg og lidelse som følge af årtiers uvished om de forsvundne personers skæbne ikke kan fortsætte længere, men omsider må bringes til ophør,

C. der henviser til, at Komitéen for Forsvundne Personer (CMP) i Cypern har genoptaget sin virksomhed under FN's generalsekretær, og at der om end langsomt er sket fremskridt med opgravning og identificering af rester,

D. der henviser til, at Europa-Parlamentet bifalder det konstruktive samarbejde mellem de græskcypriotiske og de tyrkiskcypriotiske medlemmer af CMP,

1. opfordrer alle berørte parter til at samarbejde oprigtigt og ærligt om en hurtig afslutning af den behørige efterforskning af, hvilken skæbne der er overgået alle forsvundne personer i Cypern, og til at fuldbyrde ECHR's dom af 10. maj 2001;

2. opfordrer de berørte parter og alle, der sidder inde med, eller som kan tilvejebringe oplysninger eller beviser på grundlag af personligt kendskab, arkiver, militære indberetninger eller optegnelser fra detentionscentre, til omgående at give disse videre til CMP;

3. opfordrer Rådet og Kommissionen til at gøre en aktiv indsats for at løse dette problem, bl.a. ved at yde finansiel bistand til CMP, og til at træffe alle fornødne foranstaltninger til i samarbejde med FN's generalsekretær at gennemføre ovennævnte dom fra ECHR samt de relevante FN-resolutioner og beslutninger fra Europa-Parlamentet;

4. anmoder om, at dette spørgsmål henvises til det ansvarlige udvalg i Parlamentet med henblik på i nært samarbejde med Kommissionen at følge sagens videre forløb; opfordrer til, at det ansvarlige udvalg anmodes om at aflægge regelmæssig beretning til Parlamentet, første gang inden for en frist på seks måneder;

5. pålægger sin formand til at sende denne beslutning til Rådet, Kommissionen og FN's generalsekretær samt til Cyperns, Tyrkiets, Grækenlands og Det Forenede Kongeriges regeringer.

[1] EFT C 109 af 1.5.1995, s. 166.

[2] Cypern mod Tyrkiet [GC], nr. 25781/94, ECHR 2001-IV.

--------------------------------------------------